|  |
| --- |
| **PRAKTIKBESKRIVELSE** |

**Praktikbeskrivelsen består af 3 hoveddele:**

1. **Beskrivelse af praktikstedet**
2. **Uddannelsesplan for første praktikperiode** 
   1. **Pædagogens praksis**
3. **Uddannelsesplan for anden og tredje praktikperiode**
   1. **Specialiseringsmuligheder for Dagtilbudspædagogik**
   2. **Specialiseringsmuligheder for Skole- og fritidspædagogik**
   3. **Specialiseringsmuligheder for Social- og specialpædagogik**

*Praktikstedet udfylder de hvide felter. Findes de efterspurgte oplysninger på praktikstedets hjemmeside, er det tilstrækkeligt at henvise til hjemmesiden.*

*Under de enkelte praktikperioder udfyldes de relevante praktikperioder med beskrivelser af, hvordan man på praktikstedet arbejder med de angivne videns-og færdighedsmål.(De specialiseringsområder, som institutionen* ***ikke*** *tilbyder, kan slettes).*

|  |  |  |
| --- | --- | --- |
| **A. Beskrivelse af praktikstedet** | | |
|  | | |
|  | Skriv i de hvide felter: | |
| **Institutionens navn:** | Ungdomspensionen Jens Jessens Vej | |
| **Adresse:** | Jens Jessens Vej 12, 2000 Frederiksberg | |
| **Tlf.:** | 38715213 | |
| **E-mailadresse:** | upjj@frederiksberg.dk | |
| **Hjemmesideadresse:** | www.upjj.dk | |
| **Åbningstider:** | Døgnåbent alle årets dage | |
| **Specialiseringsmuligheder på praktikstedet:**  For hurtigt overblik - sæt kryds ved de specialiseringsmuligheder, der er på praktikstedet. De 3 farver går igen nede i skabelonen nedenfor rettet mod de tre forskellige specialiseringsområder. | Dagtilbudspædagogik (Sæt kryds i det/de relevante felter) |  |
| Skole- og fritidspædagogik (Sæt kryds i det/de relevante felter) |  |
| Social- og specialpædagogik (Sæt kryds i det/de relevante felter) | X |
| **Praktikstedets formål - jævnfør lovgrundlag:** | Institutionens formål er at drive ungdomspension for unge i alderen 14-23 år | |
| **Beskrivelse af brugergruppen:** | Ungdomspensionens målgruppe er unge i alderen 14-18 år (efterværn op til det 23. år), der har behov for en anbringelse i nærmiljøet, med mulighed for at fastholde og udvikle kontakten med forældre og øvrigt netværk, skoletilbud, fritids-aktiviteter mv. Der er typisk tale om unge, som i løbet af deres opvækst har været udsat for forskellige former for omsorgssvigt med sociale, psykiske og/eller emotionelle vanskeligheder til følge. Der er oftest behov for en længerevarende anbringelse, hvor et tilbud om en udslusning via Ungdomspensionens hybler ligger i naturlig forlængelse af et ophold på Ungdomspensionen.  Problematikkernes tyngde og karakter på anbringelsestidspunktet er individuelt varierende men typisk ses:  *\* Skader på den unges personlighed – i forhold til selvværd, selvtillid og selvindsigt*.  *\* Lettere udviklingsforstyrrelser – i forhold til personlige og sociale kompetencer*.  \**Psykiske lidelser*  *\* Forstadier og eller diagnoser såsom:*  *Autisme, ADHD, Borderline, PTSD, tilknytningsforstyrrelser*  *\* Manglende eller ringe tillid til voksne*.  *\* Manglende eller begrænset evne til at kunne fastholde en motivation over tid.*  *\* Vanskeligheder i forhold til at indgå forpligtende i sociale sammenhænge*.  *\* Vanskeligheder i forhold til at honorere krav*.  *\** *Vanskeligheder i forhold til skolegang*.  Disse problematikker bliver som oftest synlige i form af følgende symptomer eller former for adfærd:  *\* Begyndende kriminalitet*.  *\* Eksperimenterende adfærd med hash* *+ andre rusmiddelsformer.*  *\* ”Negative” kammeratskabsrelationer*.  *\* Lettere spiseforstyrrelser + selvskadende adfærd.*  *\* Identifikation med ”negative” rollemodeller*. | |
| **Antal børn/unge/voksne:** | Ungdomspensionen består af to afdelinger, en ungdomspension og en hybelafdeling. Praktikken foregår altid på ungdomspensionen.  Ungdomspensionen er normeret til 10 unge + 1 akutplads og har fem fuldtidsansatte pædagogstillinger tilknyttet. (7 fuldtidsansatte pr. 1.1.2023)  Hybelafdelingen er normeret til 5 unge og har en 28 timers pædagogstilling tilknyttet. | |
| **Aldersgruppe:** | Aldersgruppen på ungdomspensionen er 14-18 år (efterværn op til det 23. år) og på hybelafdelingen 19-23. Der er dog en glidende overgang mellem de to afdelinger. | |
| **Arbejdsmetoder:**  Kort beskrivelse af praktikstedets pædagogiske praksis herunder teoretiske og metodiske grundlag. (Uddybes senere i relation til uddannelsesplanens videns- og færdighedsmål) | Det pædagogiske arbejde på Ungdomspensionen Jens Jessens Vej tager afsæt i en tydelig og let aflæselig struktur, som er kendetegnet ved fokus på forudsigelighed, genkendelighed, synlige rammer og regler samt sammenhæng og kontinuitet i det pædagogiske arbejde. Denne struktur udspringer på den ene side af hensynet til fællesskabet og ambitionen om at tilbyde alle husets beboere et trygt miljø og på den anden af at tilbyde hver enkelt af disse en tryg og forudsigelig hverdag.  Samtidig forstår vi det som vores fornemste opgave altid at se det særlige og unikke i hver enkelt ung for så efterfølgende at anlægge den pædagogiske tilgang og individorienterede linje i henhold til denne præmis. Ud over den primære omsorgsopgave har vi således altid fokus på aspekter som social læring samt forandrings- og udviklingspotentialer med udgangspunkt i hver enkelt ungs kompetencer, ressourcer og særlige situation.  Vi bestræber os på altid at anlægge et ressourcesyn i arbejdet med den unge, ligesom det er vores forståelse, at denne altid har krav på at blive mødt med respekt, interesse og autenticitet af relevante voksne, som tager ansvar for relationen (og relationsdannelsen) og i kraft af høj faglighed, professionalisme og personlig integritet og stabilitet både formår at vejlede og sætte grænser for den unge og ad den vej hjælper og støtter denne i en positiv udvikling.  I forhold til familiearbejdet forstår vi afdækning og styrkelse af vilje og evne til at skabe forandring som forudsætning for et godt resultat. Det er ligeledes vores forståelse, at alle implicerede omkring den unge, herunder som en selvfølge også både familien og os som professionelle i kraft af vores kendskab til problemet er medansvarlige for dets (op)løsning.  I kraft af at vi qua vores udviklings- og forandringsperspektiv ikke forstår de unges eller deres familiers problemer som statiske størrelser er vi løbende i dialog med den unge med henblik på en løbende justering og målretning af indsatsen ligesom vi i samråd med de respektive sagsbehandlere ligeledes løbende reviderer handleplaner. I samarbejde med den unge, udarbejder vi delmål, som tager afsæt i handleplanen.  Som led i bestræbelsen på at holde den pædagogiske indsats på et højt fagligt niveau modtager vi løbende systemisk funderet supervision, som de studerende som udgangspunkt er en del af. | |
| **Fysiske rammer; ude og inde:**  Faciliteter (herunder faciliteter i lokalområdet) | Ungdomspensionen har til huse i egen nyrenoveret murstensbygning, som oprindeligt er opført i 1939/40. Bygningen er i to etager med fuld kælder. På husets 1. sal forefindes 10 enkeltværelser i varierende størrelse, et vagtværelse samt et mindre kontor. Herudover er der 3 toiletter og baderum, som deles af husets beboere.  Stueetagen rummer beboernes fællesarealer: 2 opholdsstuer, et computer-/lektierum samt en biograf. Herudover forefindes der i stueetagen to kontorer, fælles køkken/alrum samt diverse depoter og fyrrum.  I kælderen forefindes opbevaringsrum til møbler, vaskerum, motionsrum, cykelkælder, værksted, aflåst arkivrum samt diverse opbevaringsrum.  Hybelafdelingen er beliggende i en ny tilbygning i direkte forlængelse af ungdomspensionens stueplan. Hybelafdelingen rummer køkken/alrum, kontor, handicaptoilet samt 5 enkeltværelser med eget bad og toilet. Hybelværelserne har separat udgang til egen terrasse.  Der hører til institutionen et mindre gårdanlæg/have som grænser op til Frederiksberghallerne, KB´s anlæg samt fodboldklubben FCK´s træningsfaciliteter. | |
| **Ansatte**  (Antal og faggrupper – pædagogisk faggruppe og andre faggrupper) | 1 leder  7 pædagogisk ansatte. (pr. 1.1.2023)  1 teknisk personale.(rengøring)  Et vikarkorps af varierende størrelse.  2 studerende af 6. måneders varighed. (2. og 3. praktikforløb) | |
| **Dato for sidste revidering:** | 19.10.2022 | |

|  |  |  |  |
| --- | --- | --- | --- |
| **C. Uddannelsesplan for specialiseringen: Social- og specialpædagogik – 2. praktikperiode** | | | |
| **Kompetenceområde: Relation og kommunikation - 2. praktikperiode**  Pædagoger med denne specialisering har særlige kompetencer til at indgå i social- og specialpædagogisk arbejde med mennesker i forhold til tre overordnede målgrupper:  A. Børn og unge med særlige behov.  B. Mennesker med sociale vanskeligheder.  C. Mennesker med psykiske og/eller fysiske funktionsnedsættelser | | | |
| **Kompetenceområdet** retter sig mod pædagogens relationer, professionelle kommunikation og pædagogiske aktiviteter og midler i pædagogisk praksis.  **Kompetencemål:** Den studerende kan kommunikere professionelt i relation til målgruppen og kolleger og kan på den baggrund gennemføre pædagogiske aktiviteter på et etisk forsvarligt grundlag. | | | |
| **Vidensmål:**  **Den studerende har viden**  **om …….** | **Færdighedsmål:**  **Den studerende kan ……..** | **Hvordan arbejder praktikstedet med dette? Og hvordan understøtter praktikstedet den studerendes læring indenfor dette?** | |
| kommunikationsformer og relationsdannelse, herunder om den professionelle samtale | kommunikere professionelt, etablere og indgå i professionelle relationer til mennesker i udsatte positioner, | Skrive dagbog, mail, kalender og dagsedler. Deltage i overlap og p-møder / supervision.   * *Vi tilstræber et højt kommunikationsniveau, både skriftligt og mundtligt. Den studerende forventes at indgå i alle kommunikationsformer på institutionen.* * *Eventuelt vil den studerende indgå i sagsarbejdet omkring vejlederens kontaktung og vil derigennem medvirke til statusopdateringer, opfølgningsmøder på handleplanen, møder med relevante samarbejdspartnere.*   Primært arbejde i aftentimerne hvor de unge er til stede, samt være aktiv i husets daglige gøremål.   * *Arbejde tålmodigt, respektfuldt og anerkendende i relationsdannelsen med de unge.* * *Arbejde inkluderende med de unge omkring husets daglige gøremål* | |
| professionsetik og pædagogiske værdier, | analysere og vurdere etik, magt og ligeværd i sin egen og andres tilgang til det enkelte menneske og til fællesskaber, | Den studerende forventes at bidrage i den pædagogiske debat omkring de unge.   * *Den studerende vil deltage i p-møder, overlap, møder med samarbejdspartnere mm, hvor den pædagogiske tilgang vil blive evalueret og debatteret.* * *Den studerende kan få mulighed for at have sit eget punkt ved p-møderne hvor bl.a. praktikkens mål italesættes.*   Den studerende vil i vejledningen have mulighed for at analysere og vurdere egen og kollegaers tilgang til de unge.   * *Der vil være vejledning hver anden uge hvor det tilstræbes at lave et magtfrit rum hvor detaljer kan vendes og debatteres. Nytænkning af den pædagogiske profession anses for at være et velegnet grundlag for uddybende debat.* | |
| konflikt- og voldsforebyggelse, konfliktnedtrapning og udadreagerende adfærd, | vurdere konflikter, forebygge og håndtere konflikter samt evaluere indgreb i konflikt- og voldsepisoder, | Vi bestræber os på at have fokus på konfliktniveauet via vores anerkendende og relationelle tilgang til de unge, bl.a. med fokus på konflikt op- og nedtrapning, og regulerende adfærd.   * *Den studerende vil få indsigt i institutionens volds- og konfliktprocedurer, og dette vil blive gennemgået i en vejledningstime. Eventuel opstået konflikt vil og kan evalueres med kollegaer i situationen, ligesom situationen vil blive gennemgået i en vejledningstime.* * *Den studerende skal være opmærksom på de problematikker en skiftende kollegial konstellation kan medføre.* | |
| bevægelsesmæssige, musiske,  æstetiske og kreative processers  betydning i den socialpædago-  giske praksis | tilrettelægge, gennemføre og evaluere pædagogiske aktiviteter inden for udvalgte områder, herunder inddrage børn, unge og voksnes kreativitet og perspektiv | Ungdomspensionen tilbyder ikke fastlagte kreative tilbud, udover f.eks. de daglige processer omkring produktion af mad.  Institutionen vil også løbende arrangere udflugter der berører emnerne, såsom Bowling ved bevægelse, Biograf kan være en æstetisk oplevelse, og vi understøtter ligeledes de unges kreativitet.   * *I det daglige arbejde på institutionen vil der være flere fastlagte processer, bl.a. madvagter med de unge, som ud over et konkret mål om produktion, ligeledes har flere andre betydende faktorer, såsom det relationelle, kreativitet, bo-træning osv.* * *Der vil være mulighed for at udføre forskellige forløb, alt efter hvad de unge kan inspireres til* | |
| hjælpemidler og professionsteknologier i et lærings- og udviklingsperspektiv. | vurdere og anvende hjælpemidler og professionsteknologier i samarbejde med mennesker med særlige behov med henblik på at understøtte udvikling og læring. | Vi benytter os ikke af hjælpemidler og professionsteknologier på ungdomspensionen. Derimod arbejder vi på at inddrage de unge i teknologiske arbejdsredskaber såsom netbank, NEM id, Skat med bo-træning og selvstændiggørelse som formål. | |
| **Anbefalet litteratur i 2. praktik:** | | |
| * **Bordieu (habitus, kapitaler)** * **Morten Ejrnæs (social arv, chanceulighed, risikofaktorer i barndommen)** * **Alice Morgan, narrative samtaler – en introduktion** * **Mentaliseringsguiden -Janne Østergaard Hagelquist** | | |
| **Praktikvejledning i 2. praktikperiode** | | | |
| **Organisering af praktikvejledning**  Hvordan er praktikvejledningen organiseret og tilrettelagt?  Hvordan inddrages den studerendes portfolio? | | | |
| Vejledningen er som udgangspunkt fastsat til at foregå onsdage efter aftale med vejleder. Vi tilstræber at have fællesvejledning en gang månedligt. Vejledningsemner vil dels være institutionens fastlagte emner, dels aktuelle emner, og der vil ligeledes være mulighed for at den studerende kan byde ind på emner. Formen kan være alt lige fra samtale omkring emnerne, til hjemmeopgaver i form af læst litteratur som gennemgås sammen.  Den studerendes portfolio vil blive inddraget efter behov, ligesom vores egne dokumentationsredskaber kan inddrages.  Ved flere studerende i samme periode, forsøger vi at skabe rum for sparring disse imellem. | | | |

|  |  |  |  |  |  |
| --- | --- | --- | --- | --- | --- |
| **C. Uddannelsesplan for specialiseringen: Social- og specialpædagogik - 3.praktikperiode** | | | | | |
| **Kompetenceområde:** Samarbejde og udvikling – 3. praktikperiode.  Området retter sig mod samarbejdsrelationer i og udvikling af social- og specialpædagogisk praksis i samspil med målgrupperne. | | | | | |
| **Kompetencemål:** Den studerende kan gennem udvikling af pædagogisk praksis understøtte de tre målgruppers lærings-, udviklings- og omsorgsbehov og perspektiver i samarbejde med relevante aktører. | | | | | |
| **Vidensmål:**  **Den studerende har viden om …….** | | **Færdighedsmål:**  **Den studerende kan ……..** | **Hvordan arbejder praktikstedet med dette? Og hvordan understøtter praktikstedet den studerendes læring indenfor dette?** | | |
|  | | |
| institutionelle, organisatorske og ledelsesmæssige rammer for social- og specialpædagogiske indsatser, | | agere professionelt inden for de givne institutionelle, organisatoriske og ledelsesmæssige rammer, | Den studerende skal beherske den pædagogiske praksis på Ungdomspensionen, samt arbejde hen mod at forstå pædagogikken på både individ-, institutions- og samfundsniveau.  Den studerende skal indgå i professionens arbejdsområde og opgavefelt.   * *Ved at indgå i personalemøder, de daglige rutiner, madlavning med beboerne, samt afholde vejledning, vil den studerende få mulighed for at spørge ind til pædagogikken både på individ- og institutionsniveau. Herudover skal den studerende undersøge, ved at spørge nysgerrigt ind, samt læse litteratur og lovgivning, for at forstå det samfundsmæssige niveau.* * *Det er vigtigt at forstå disse elementer, for at kunne bidrage med udvikling og fornyelse, både hos den enkelte beboer, men også for pædagogikkens profession. Herudover er det vigtigt at kunne indgå i de daglige rutiner, for at få en relation til beboerne.* | | |
| forskellige social- og specialpædagogiske tilgange og metoder, | | foretage en faglig vurdering af de metoder, som anvendes på praktikstedet | Den studerende vil skulle arbejde med aspekter fra flere pædagogiske tilgange. Vi har, udover en relationel tilgang, ikke lagt os fast på nogle toneangivende pædagogisk tilgang. Vi er primært inspireret af:   * *Anerkendende tilgang.* * *Inklusion.* * *Aspekter fra det systemiske og det narrative.* | | |
| tilgrænsende fagligheder og rammerne for tværprofessionelt samarbejde, | | indgå i tværprofessionelt samarbejde om løsningen af konkrete opgaver og/eller problemstillinger, | Den studerende kommer i kontakt med flere forskellige samarbejdspartnere i de unges sager. Som udgangspunkt vil den studerende følge vejlederens sager, men kan ligeledes deltage i andre typer møder med andre unge.   * *Den studerende vil indgå i sags-arbejdet omkring vejlederens kontakt-ung og vil derigennem medvirke til statusopdateringer, opfølgningsmøder på handleplanen, møder med relevante samarbejdspartnere.* | | |
| opgave- og ansvarsfordeling mellem målgrupperne, professionelle, frivillige og pårørende, | | redegøre for egen faglighed, opgaver og ansvar i et mange facetteret samarbejde | Den studerende vil arbejde i praksisfeltets kompleksitet og vil blive udfordret fagligt i institutionens kerneopgaver; Den relationelle tilgang til den enkelte / Det institutionelle perspektiv / Den samfundsmæssige forventning.   * *Praksisfeltets kompleksitet vil skabe grundlag for læring i praktikken. De mange faglige udfordringer vil blive udfoldet i samråd med institutionens personale, og danne baggrund for arbejdsopgaver af forskelligartet karakter.* | | |
| forandringsprocesser og innovation, | | deltage i udviklingen af den pædagogiske praksis gennem innovative og eksperimenterende tiltag, | Den studerende forventes at deltage i udviklingen af den pædagogiske praksis.   * *Vores forventning er at den studerende er fagligt aktiv, og vil stille spørgsmål ved de forskellige niveauer i de dynamiske arbejdsprocesser, for at opnå forståelse og skabe fornyelse.* | | |
| didaktiske og pædagogiske metoder til udvikling af pædagogisk praksis, herunder dokumentation og evaluering, og | | sætte mål, anvende dokumentations- og evalueringsmetoder og udvikle viden gennem deltagelse, systematisk erfaringsopsamling og refleksion over pædagogisk praksis | På ungdomspensionen ligger vi vægt på et dokumenterende fundament som det primære arbejdsredskab. Både skriftlig og mundtlig dokumentation.   * *Dagbog* * *Statusskrivelser* * *Opfølgning på handleplaner* * *Pædagogiske overlap.* | | |
| førstehjælp. | | udføre grundlæggende førstehjælp |  | | |
| **Anbefalet litteratur i 3. praktik:** | | | | |
| * **Bordieu (habitus, kapitaler)** * **Morten Ejrnæs (social arv, chanceulighed, risikofaktorer i barndommen)** * **Alice Morgan, narrative samtaler – en introduktion** * **Mentaliseringsguiden- Janne Østergaard Hagelquist** | | | | |
| **Praktikvejledning i 3. praktikperiode** | | | | |
| **Organisering af praktikvejledning**  Hvordan er praktikvejledningen organiseret og tilrettelagt?  Hvordan inddrages den studerendes portfolio? | | | | | |
| Vejledningen er som udgangspunkt fastsat til at foregå onsdage efter aftale med vejleder. Vi tilstræber at have fællesvejledning en gang månedligt. Vejledningsemner vil dels være institutionens fastlagte emner, dels aktuelle emner, og der vil ligeledes være mulighed for at den studerende kan byde ind på emner. Formen kan være alt lige fra samtale omkring emnerne, til hjemmeopgaver i form af læst litteratur som gennemgås sammen.  Den studerendes portfolio vil blive inddraget efter behov, ligesom vores egne dokumentationsredskaber kan inddrages.  Ved flere studerende i samme periode, forsøger vi at skabe rum for sparring disse imellem. | | | | | |